ቀዳማይ ሚኒስተር ኣብዪ ኣሕመድ፡ ንሓንቲ ቤተ ክርስቲያንን ንኣመንታን ኢና ንዉክል ዝብሉ ክልተ ሲኖዶሳት ዓይኒ ንዓይኒ ከይረኣኣዩ ከልኪልዎም ዝፀንሐ ቅርሕንቲ ተኣልዩ ሓደ ክኾኑ ድሌት ከምዘለዎ ምስ ገለጸ፡ ዝተጀመረ ምንቅስቓስ ግና ኣብቲ ዝሓለፈ ሰሙን ክልቲኦም ሲኖዶሳት ዕርቀ ሰላም ፈጺሞም። ዉግዘቶም ኣልዒሎም ድማ ብሓደ ኣመራርሓ ቅዱስ ሲኖዶስ ክሰርሑ'ዮም። ምንጪ ስእሊ, EPHREM EPHREM/FB መግለጺ ስእሊ, ክልቲኦም ወገናት ከወጋገዙ ጸኒሐም'ዮም ኣዲስ ኣበባ ኣዝ ዝኣተውሉ እዋን ሰበስልጣን መንግስቲ፡ ምእመናን፡ ሊቃውንቲ ቤተክርስትያንን ወግዓዊ ኣቀባብላ ጌሮምሎም። ኣካያዲ ስራሕ ሲሳይ በገና ዝተባህለ ትካል መሰልጠኒ መሳርሒታት ዜማ ዝኾነ ሲሳይ ደምሴ፡ ኣብቲ ሎሚ ዝነበረ ስነ ስርዓት ኣቀባብላ ካብ ሞንጎ ዝተረኸቡ እዩ። "በገናናን መሰንቆናን ሒዝና ዝመጻእና እግዝኣብሄር ኣምላኽ ንዝገበረልና ኩሉ ክነመስግን'ዩ" ድማ ይብል። መግለጺ ስእሊ, በገናታት ዝጻወታ ደቂ-ኣንስትዮ ብመሰረት እቲ ስምምዕ፡ ፓትሪያርክ እታ ቤተ ክርስቲያን ዘለዉ ብፁዕ ወቅዱስ አቡነ ማትያስ ናይታ ቤተክርስትያን ናይ ምምሕዳር ሓላፍነት ክስከሙ እንከለዉ፡ ብፁዕ ወቅዱስ አቡነ መርቆሬዎስ ድማ ብጸሎትን ቡራኬን ነታ ቤተ ክርስቲያን ክመርሑ'ዮም። ቀዳማይ ሚኒስትር ኣብዪ ኣሕመድ ኣብ ኣሜሪካ ኣብ ዝነበሮ ጻንሒት ንነዊሕ ዓመታት ኣብ ክልተ ተኸፊሉ ዝጸንሐ ሲኖዶስ፡ ናብ ሓደ ንምምጻእ ዉጽኢታዊ ስራሕ ምርድዳእ ከምዝሰርሐ ይግለጽ። ኣብ ኢትዮጵያ ዝጸንሐ ሲኖዶስ ቅድሚ ሰለስተ መዓልታት ኣብ ልዕሊ እቲ ኣብ ደገ ዝነበረ ኣብ 1984 (1992)፣ 1985ን(1993) 1999ን (2007) ዓ.ም ኣሕሊፉዎም ዝጸንሐ ዉግዘታት ኣልዒሉ'ዩ። ብተመሳሳሊ እቲ ኣብ ወጻኢ ዝነበረ ሲኖዶስ ብወገኑ ኣሕሊፉዎ ዝነበረ ዉግዘት ኣልዒሉ። ምንጪ ስእሊ, Getty Images መግለጺ ስእሊ, ብፁዕ ወቅዱስ አቡነ መርቆሬዎስ ድሕሪ ሕጂ ኦርቶዶክሳዊት ቤተ ክርስቲያን ኢትዮጵያ ብሓደ ቅዱስ ሲኖዶስ ክትምራሕ እያ። ቀዳም ኣብ ኣዳራሽ ሚለንየም ቀዳማይ ሚኒስትር ኣብዪ ሓዊሱ ዝተፈላለዩ ኣምባሳደራት፣ ኣመንትን ዝርከቡዎም ካልኣይ ዕርቀ ሰላም ክግበር ምድላዉ ይግበር ኣሎ ኣሎ። ሚኒስትር ቤት ጽሕፈት ጉዳያት ኮምዩኒኬሽን መንግስቲ ኣቶ ኣሕመድ ሸዴ "ቀዳማይ ሚኒስትር ኣብዪ ኣብ ኣሜሪካ ኣብ ዝነበሮ ምብጻሕ ብርክት ዝበሉ ነገራት ኣዐዊቱ። ቤተ ክርስቲያን ኦርቶዶክስ ናብ ሓደ ክትዋሃሃድ ክኢላ'ያ። እዚ ተዛዚሙ ድማ ብጹእ ኣቡነ መርቆርዮስ ናብ ሃገሮም ኣትዮም ኣለዉ። እዚ ሓድነት ሃይማኖት ብምዕባይ ሓድነት ህዝብታት ኢትዮጵያ ዘጠናኽርን፡ ሰላም ሓድነትን ሓበራዊ ህንጸት ሃገርን ንምቅልጣፍ ዝሕግዘና'ዩ" ኢሉ። እዚ ከምዚ'ሉ እንከሎ፡ ኣብ ውሽጢ ኦርቶዶክሳዊት ቤተክርስትያን ኤርትራ ዘሎ ምክፍፋል ንምትዕራቕ'ውን ኣብዚ ቀረባ ጊዜ ከም ዝሰርሑ ቀዳማይ ሚኒስተር ኣብይ ኣሕመድ ሎሚ ኣብ ዝሃቦ መግለጺ ኣፍሊጡ። ንሱ ኣብ መንጎ እቶም ፍልልያት ዘለዎም ወገናት ናይታ ቤተክርስትያን ድልውነት ከምዘሎ'ውን ተዛሪቡ። ተዛማዲ ትሕዝቶ ክፍፍልን ዉህደትን ኦርቶዶክስ ተዋህዶ ቤተ ክርስቲያን ኢትዮጵያ ቤተ ክርስትያን ኦሮቶዶክስ ተዋህዶ ኢትዮጵያ ሞገት ግቡእነት ኣብ ዘልዕሉ ክልተ ሲኖዶሳት ተኸፊላ ንክልተ ዓሰርታት ዓመታት ክትሕመስ ጸኒሓ። ትማሊ ኣማስዩ ግና ዜና ዕርቀ ሰላም እቶም ሲኖዶሳት ክስማዕ ጀሚሩ'ሎ። ጉዕዞ ኦርቶዶክስ ተዋህዶ ቤተ ክርስቲያን ኢትዮጵያ ካበይ ናበይ?24 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
